ઉપરવાસમાં થઈ રહેલા વરસાદના કારણે કડાણા ડેમમાં પાણીની આવક સતત વધી જતા કડાણા ડેમમાંથી આજે બપોરે ૧,૦૦,૯૫૦ ક્યુસેક પાણી મહિસાગર નદીમાં છોડવામાં આવ્યું છે તેમજ ૧.૨૫ લાખ ક્યુસેક પાણી મહિસાગર નદીમાં છોડવામાં આવનાર હોઈ આણંદ જિલ્લાના મહિસાગર નદી કાંઠે આવેલા પ્રતાપપુરા,ખોરવાડ,ખાનપુર,ખેરડા,આંકલાવડી,રાજુપુરા તેમજ આંકલાવ તાલુકાના ચમારા,બામણગામ,ઉમેટા,ખડોલ,સંખ્યાડ કહાનવાડી,આમરોલ,ભાનુપુરા,આસરમા,નવાખલ,ભેટાસી વાંટા,ગંભીરા અને બોરસદ તાલુકાના ગાજણા,સારોલ,કંકાપુરા,નાની શેરડી, કોઠીયાખાડ,દહેવાણ,બદલપુર અને વાલવોડ સહિત ૩૨ જેટલા ગામોના લોકોને ચેતવણી અપાઈ છે.